section_heading: Značenje u Trećem Reichu
paragraph_text: Hitler je nakon pobjede na izborima za Reichstag 1933. postao kancelar Njemačke. 1934., nakon smrti predsjednika von Hindenburga, preuzeo je dužnost predsjednika Njemačke. Ubrzo potom je ujedinio poziciju kancelara i predsjednika u jednu, zvanu Führer i preuzeo svu vlast u državi. Nizom uredbi i zakona prebacio je svu vlast na sebe a parlamentu, koji se više nije ni sastajao, je ostavio samo simboličnu ulogu. Njegov slogan "Ein Volk, ein Reich, ein Führer" ("Jedan narod, jedan Reich (država), jedan Führer") jasno pokazuje njegove težnje za apsolutnom vlašču. Postao je neograničeni diktator. Inspiraciju za sam izraz je vjerojatno dobio od Benita Mussolinija koji je sebe zvao "Il Duce" što u talijanskom također znači vođa.